Az Oktatási és Szociális Bizottság 15 igen szavazattal, tartózkodás és ellenszavazat nélkül az alábbi határozatot hozta:

**251/2016. (IX.14.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága egyetért azzal, hogy a Közgyűlés Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. §-a alapján hozzájáruljon ahhoz, hogy a KLIK

* a Szombathelyi Bercsényi Miklós Általános Iskola,
* a Szombathelyi Derkovits Gyula Általános Iskola,
* a Dési Huber István Általános Iskola,
* a Paragvári Utcai Általános Iskola,
* a Gothard Jenő Általános Iskola,
* a Szombathelyi Zrínyi Ilona Általános Iskola,
* a Szombathelyi Kanizsai Dorottya Gimnázium, valamint
* a Szombathelyi Nagy Lajos Gimnázium

helyiségeinek használatát – figyelemmel a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendeletben foglaltakra – a LORIGO Alapfokú Művészeti Iskola részére, 2016. szeptember 1. napjától 5 éves határozott időtartamra térítésmentesen biztosítsa.

**Felelősök:** Rettegi Attila, az Oktatási és Szociális Bizottság elnöke

/dr. Bencsics Enikő, az Egészségügyi és Közszolgálati Osztály vezetője,

Fodor István, a Klebelsberg Intézményfenntartó Központ Szombathelyi Tankerületének igazgatója/

**Határidő:** azonnal